Lolland-Falsters Stifts-Tidende, 1842-04-07
Prof. Cramer fra Kiel, der i et Aftenselskab blev henrykt over hans Spil, skaffede endelig Ynglingen Leilighed til at følge sit sande Kald; og med en varm Anbefaling til den daværende Capelmester Schultz reiste han til Kjøbenhavn. Schulz modtog ham venligt og ledede hans videre musicalske Uddannelse. Paa hans og Rechardts Anbefaling blev Weyse 1796 bekjendt ved sine første Compositioner, og det varede ikke længe forend han indtog en betydelig Plads blandt sin Tids Konstnere Operaen Ludlams Hule bragte ham Professortitelen og "Sovedrikken 1809 en Ansættelse i Capellet, Disse saavelsom hans følgende Værker fandt det største bifald; senere hengav han sig med afgjort Kald næsten udelukkende til Kirkemusikken og lagde her som i alle sine Præstationer grundig, gedigen Dannelse, skarp Dømmekraft og stor Routine i Behandlingen af de musicalske Udtryksmidler for Dagen. Paa hans eminente Evne til fri Fantaseren og contrapunctistisk Bearbeiden af opgivne Motiver fortæller man mærkværdige Exempler saavelsom paa hans overordentlige Hukommelse og udbredte Bekjendtskab i alle Grene af den menneskelige Viden- Den 4de April 1792 erholdt han sin første Embedsansættelse som Organist ved den fransk reformeerte Kirke i Kjøbenhavn, og i Mandags indtraf saaledes den geniale Componists 50-aarige Embedsjubilæum, i Anledning af hvilket Hans Majestæt Kongen har skienket ham Dannebrogsmændenes Hæderstegn og tilladt Kjøbenhavns Universitet at meddele ham Æresdiplom som Doctor i Philosophien. Paa Høitidsdagen complimenteredes han om Morgenen med en Skrivelse fra Universitetets Rector og det academiske Senat, underskreven af samtlige 17 Consistoriales og af følgende Jndhold: J Consistoriums sidstafholdte Forsamling, Onsdagen den 30te Marts, blev den Fest, som er iblandt de sjeldne Begivenheder i et Menneskes Liv, men som Forsynet forundte Dem, høit ærede Herr Professor, at høitideligholde paa Mandag den 4de April, omtalt med hjertelig Deeltagelse; og blev det da eensstemmigen besluttet at fremsende nærværende Skrivelse, ved hvilken vi tilsigte baade at kunne lykønske Dem til at kunne feire i Aands og Legems Kraft Deres halvhundrede Embedsaars Jubilæum og tillige at bevidne Dem ConsistoriumsGlæde over at kunne ansee sig selv berettiget til at regne Dem til sine Egne ved det Kald, hvorved det academiske Senat for syv og tredive Aar siden overantvordede Landets Hovedkirkes Orgel i den Mands Hænder, hvis herlige Frembringelser i den yndigste og aandigste af de skjønne Konster ville fryde og opløfte ædle Gemytter blandt vore Efterkommere i fjerne, kommende Tider, med den samme Friskhed og uforgængelige Ynde, hvormed de nu vederqvæge og begeistre os. – De modtage, høit ærede Herr Professor Weyse, nærværende Udtryk af de Følelser, som tilskyndede samtlige Medlemmer af det academiske Senat til at yttre for Dem Selv de inderligste Ønsker for Deres Held og Velvære indtil seneste Alder! Længere op af Dagen, da en stor Mængde af den udmærkede Mands Venner og hans Værkers Beundrere allerede vare forsamlede i hans Bolig, for at lykønske ham til Dagens Festlighed, indfandt sig det philosophiske Fucultets Decanus, Geheime legationsraad Brønsted og Conferentsraad Werlauff for, paa Facultetets Vegne at overrække Weyse dets Diplom som Doctor Philosophiæ et Magister Artium liberalium, hvilket var conciperet af Decanus og aftrykt paa Atlask med Facultetets Segl i en vedhængt Sølvcapsel. – Senere og Eftermiddagen Kl. 4 forsamledes efter foregaaende Aftale og Professor, Dr. Weyses Jndbydelse som Jubelgjæst, et Selskab af omtrent 40 Personer til et Festmaaltid, hvis Glæde forhøiedes ved smukke mundlige Yttringer af Biskop Mynster, Stiftsprovst Tryde, Conferentsraad Ørsted, Geheime-Legationsraad Brønsted o. fl. og ved den kjendelige Tilfredshed, hvormed Jubelgjæsten imodtog disse hjertelige Vidnesbyrd om Høiagtelse og Hengivenhed. Der bleve afsjungne flere Sange, affattede af Statsraad Oehlenschläger, Professor Heiberg og Cancellist F. J. Hansen, samt et humoristisk latinsk Carmen af en anonym Exdecanus ved det medicinske Facultet, ved hvilket Professor Weyse illegitime promoveres til Doctor i Medicinen.